電訊盈科

電訊盈科，2000年成立，係而家香港最大嘅電訊公司，總部設喺香港，生意有電訊、媒體、資訊科技服務方案、物業發展同投資，仲有其他唔同嘅業務。響香港交易所嘅股票代號係0008，所以被俗稱為八號仔。1994年10月18號響紐約股票交易所以美國預託證券形式上市，但家下已經取消上市。電盈見證咗由高價藍籌股變成低價「垃圾股」嘅失敗例子。

而家嘅電訊盈科，係李澤楷間盈科數碼動力有限公司食咗老字號香港電訊有限公司得返來嘅。

電訊盈科仲係香港電訊信託同埋香港電訊有限公司嘅大股東。香港電訊而家係香港數一數二電訊服務供應商、固網、寬頻、流動通訊，同埋媒體娛樂服務營運商。仲會提供端對端整合方案，兼且搞咗個數碼生態圈，將集團嘅會員計劃、電子商務、旅遊、保險、金融科技及健康科技等服務結合。

電訊盈科喺香港同埋區內其他地方提供OTT視象服務。仲透過香港電視娛樂有限公司營運本地免費電視服務。

佢哋嘅電訊盈科企業方案，係香港、中國內地及東南亞嘅資訊科技及業務流程外判服務供應商。仲有佢哋持有盈科大衍地產發展有限公司股權同埋其他海外投資。公司喺全球50 個國家及城市請超過 22,800 個員工，大約六成喺香港本地做嘢，其餘大部分喺中國內地、美國及菲律賓。

香港電訊有限公司喺開曼群成立歷史 
電訊盈科前身係香港電訊，大股東係李澤楷同中國聯通。

附屬公司
盈科大衍地產發展有限公司	30%
香港電訊信託同香港電訊有限公司  	51.97%
電訊盈科企業方案有限公司   	100.00%	
香港電視娛樂有限公司   	100.00%
YesAsia 	11.67％
Mox 	10％
電訊盈科媒體 	100.00%
MakerVille 	100.00%

家下主要業務 
固網
數據服務
寬頻服務
電訊盈科流動通訊
收費電視
免費電視
海底光纜同頻寬

申請免費電視服務牌照 
喺2010年1月18號，電訊盈科公開表示已向香港特區政府申請免費電視服務牌照。

電訊盈科
電訊盈科流動通訊
家用寬頻業務: 網上行
收費電視：now寬頻電視